**Ministru kabineta rīkojuma projekta**

**„Par Ventspils pilsētas pašvaldības nekustamā īpašuma Lielajā laukumā 1, Ventspilī, 349/1000 domājamo daļu pārņemšanu valsts īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par Ventspils pilsētas pašvaldības nekustamā īpašuma Lielajā laukumā 1, Ventspilī, 349/1000 domājamo daļu pārņemšanu valsts īpašumā”” (turpmāk – Projekts) sagatavots, lai saskaņā ar Publiskas personas mantas atsavināšanas likumā noteikto kārtību pārņemtu no Ventspils pilsētas domes valsts īpašumā un nodotu Kultūras ministrijas valdījumā nekustamā īpašuma Lielajā laukumā 1, Ventspilī, 349/1000 domājamās daļas, kas nepieciešamas profesionālās izglītības kompetences centram „Ventspils Mūzikas vidusskola” (turpmāk – Skola) izglītības un kultūras funkciju īstenošanai. Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Publiskas personas mantas atsavināšanas likuma 42.panta otro daļu un 43.pantu, ņemot vērā informatīvajā ziņojumā „Par profesionālās izglītības kompetences centra „Ventspils Mūzikas vidusskola” tālāko attīstību” (izskatīts Ministru kabineta 2016.gada 26.aprīļa sēdē (prot. Nr.20 33.§)) noteikto.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz saskaņā ar Publiskas personas mantas atsavināšanas likumā noteikto kārtību pārņemt no Ventspils pilsētas domes valsts īpašumā un nodot Kultūras ministrijas valdījumā nekustamā īpašuma Lielajā laukumā 1, Ventspilī, 349/1000 domājamās daļas (turpmāk – nekustamais īpašums). Nekustamais īpašums sastāv no zemes Ventspilī, Lielajā laukumā 1, kadastra apzīmējums 2700 007 0019, ar platību 1,3194 ha, kas ierakstīts Ventspils pilsētas zemesgrāmatas nodalījumā Nr.100000555014, kadastra Nr.2700 007 0021, uz kuras projekta „Ventspils Mūzikas vidusskolas ar koncertzāles funkciju attīstība, II kārta” ietvaros notiek Ventspils Mūzikas vidusskolas ar koncertzāles funkciju ēkas būvniecība.Ņemot vērā Ministru kabineta 2014.gada 11.februāra sēdē (prot. Nr.8 29.§, 30.§) nolemto, lai novērstu apdraudējuma risku Skolas audzēkņu, pedagogu, administrācijas personāla, apkārt esošo cilvēku dzīvībai un veselībai, kā arī citu personu īpašumam un nodrošinātu Skolas darbības nepārtrauktību, Skola tika pārcelta no telpām Kuģinieku ielā 2, Ventspilī, un Pils ielā 38, Ventspilī, uz septiņām pagaidu telpām dažādās atrašanās vietās.Lai novērstu radušos situāciju un lai Skola arī turpmāk varētu sniegt kvalitatīvus un pieprasījumam atbilstošus kultūrizglītības pakalpojumus un īstenot plānoto attīstību kā izglītības iestāde, kā arī, lai modernizētu un nodrošinātu kvalitatīvu un tautsaimniecības nozaru attīstībai atbilstošu mācību vidi pilnvērtīga mācību procesa nodrošināšanai un paaugstinātu profesionālās izglītības un kultūras pakalpojumu konkurētspēju un pieejamību Kurzemes reģionā un Ventspilī, pamatojoties uz informatīvo ziņojumu „Par profesionālās izglītības kompetences centra „Ventspils Mūzikas vidusskola” tālāko attīstību” (izskatīts Ministru kabineta 2016.gada 26.aprīļa sēdē (prot.Nr.20 33.§)), 2016.gada 29.aprīlī tika noslēgts sadarbības līgums starp Kultūras ministriju, Ventspils pilsētas domi un Skolu par savstarpēju sadarbību projekta „Ventspils Mūzikas vidusskola ar koncertzāles funkciju attīstība, II kārta” īstenošanā (turpmāk – Sadarbības līgums), kurā noteikts, ka sadarbības rezultātā, katrai pusei piesaistot savus finansējuma avotus, ievērojot ilgtspējīgas būvniecības un ēku ekspluatācijas principus, kā arī ar minimālā apmērā radītām siltumnīcefektu izraisošo gāzu emisijām, tiks īstenota jaunas Ventspils Mūzikas vidusskolas ar koncertzāles funkciju ēkas būvniecība uz Ventspils pilsētas pašvaldībai piederošā zemesgabala Lielajā laukumā 1, Ventspilī. Sadarbības līgums paredz, ka uz zemesgabala Lielajā laukumā 1, Ventspilī, uzbūvētā ēka tiks reģistrēta zemesgrāmatā kā valsts un Ventspils pilsētas pašvaldības kopīpašums atbilstoši Kultūras ministrijas un Ventspils pilsētas domes faktiskā ieguldījuma apmēram Ventspils Mūzikas vidusskolas ar koncertzāles funkciju ēkas būvniecībā. Starp Kultūras ministriju, Ventspils pilsētas domi un Skolu 2019.gada 11.aprīlī tika noslēgta vienošanās pie Sadarbības līguma, kurā puses vienojās par īpašuma tiesību sadalījumu nekustamajā īpašumā, un konkrēti, Ventspils pilsētas pašvaldības īpašumā nostiprināmas 651/1000 domājamās daļas no zemesgabala Lielajā laukumā 1, Ventspilī un uz tā uzbūvētās ēkas, savukārt valsts īpašumā Kultūras ministrijas personā nostiprināmas 349/1000 domājamās daļas. Ventspils pilsētas domes 2019.gada 12.aprīļa sēdē pieņemts lēmums[[1]](#footnote-1) Nr.39 „Par pašvaldības nekustamā īpašuma Lielajā laukumā 1, Ventspilī, domājamo daļu nodošanu bez atlīdzības valsts īpašumā” (prot. Nr.7; 15§), saskaņā ar kuru Ventspils pilsētas dome nodod bez atlīdzības valsts īpašumā un nodod Kultūras ministrijas valdījumā 349/1000 domājamās daļas no zemes Ventspilī, Lielajā laukumā 1, kadastra apzīmējums 2700 007 0019, kas ierakstīta Ventspils pilsētas zemesgrāmatas nodalījumā Nr.100000555014, kadastra Nr.2700 007 0021, Skolas izglītības un kultūras funkciju īstenošanai. Nekustamais īpašums zemesgrāmatā ir ierakstīts uz Ventspils pilsētas pašvaldības vārda. Pēc Ministru kabineta rīkojuma izdošanas nekustamais īpašums – 349/1000 domājamās daļas no zemesgabala Lielajā laukumā 1, Ventspilī, normatīvajos aktos noteiktajā kārtībā tiks ierakstītas zemesgrāmatā uz valsts vārda un nodots Kultūras ministrijas valdījumā. Ventspils pilsētas pašvaldība atbilstoši Sadarbības līgumam pēc visu nepieciešamo dokumentu saņemšanas apņemas veikt visas nepieciešamās darbības, kas saistītas ar valsts īpašuma tiesību uz nekustamo īpašumu – 349/1000 domājamās daļas no zemesgabala Lielajā laukumā 1, Ventspilī, 349/1000 domājamās daļas no Ventspils Mūzikas vidusskolas ar koncertzāles funkciju ēkas un kopīpašuma lietošanas līguma reģistrāciju zemesgrāmatā. Saskaņā ar likuma „Par nekustamā īpašuma ierakstīšanu zemesgrāmatās” 35.pantu valsts un pašvaldību ēkas (būves) ierakstāmas zemesgrāmatās, ievērojot likuma „Par nekustamā īpašuma ierakstīšanu zemesgrāmatās” 12., 13., 14., 15., 19. un 25.pantā noteiktās prasības. Likuma „Par nekustamā īpašuma ierakstīšanu zemesgrāmatās” 12.pantā ir noteikts zemes un ēkas nedalāmības princips – ēkas (būves) ierakstāmas zemesgrāmatā vienlaikus ar zemi, izņemot likuma „Par nekustamā īpašuma ierakstīšanu zemesgrāmatās” 13.pantā minētos gadījumus. Līdz ar to jaunbūvi – Ventspils Mūzikas vidusskolas ar koncertzāles funkciju ēku (kopīpašums ar vienu kopēju adresi, kas nav sadalīts reālās daļās) bez zemes kā patstāvīgu nekustamo īpašumu šobrīd, pēc apbūves tiesību regulējuma ieviešanas, ierakstīt zemesgrāmatā nevar. Lai Ventspils Mūzikas vidusskolas ar koncertzāles funkciju ēku ierakstītu zemesgrāmatā, Kultūras ministrijai nepieciešams attiecīgā apmērā iegūst zemi zem ēkas. Princips par to, ka domājām daļām jāsakrīt, netieši izriet arī no Zemesgrāmatu likuma 39.panta – savienojot kopīpašniekiem piederošu nekustamu īpašumu ar citu tiem pašiem kopīpašniekiem piederošu nekustamu īpašumu, katra kopīpašnieka domājamām daļām savienojamos īpašumos jābūt vienādām. Ēkas un nekustamā īpašuma nedalāmības princips izriet arī no Civillikuma 968.panta, kas nosaka, ka uz zemes uzcelta un cieši ar to savienota ēka atzīstama par tās daļu, kā arī no Civillikuma 1067.panta.Ventspils Mūzikas vidusskolas ar koncertzāles funkciju ēkas Lielajā laukumā 1, Ventspilī, būvniecības darbi ir pabeigti un atbilstoši Būvniecības valsts kontroles biroja 2019.gada 5.jūlija aktam (kods 19023190270000) „Par objekta „Ventspils Mūzikas vidusskola ar koncertzāles funkciju būvniecība Lielajā laukumā 1, Ventspilī pieņemšanu ekspluatācijā” ēka ir pieņemta ekspluatācijā, un tiks ierakstīta zemesgrāmatā, ēkas īpašumu pievienojot zemes īpašuma nodalījumam.Kultūras ministrija atbilstoši Sadarbības līgumam apņemas no valsts budžeta līdzekļiem segt izdevumus par valsts īpašuma tiesību uz nekustamo īpašumu – zemesgabala Lielajā laukumā 1, Ventspilī un Ventspils Mūzikas vidusskolas ar koncertzāles funkciju ēkas reģistrāciju zemesgrāmatā.Ņemot vērā minēto, Projekts paredz pārņemt bez atlīdzības valsts īpašumā un nodot Kultūras ministrijas valdījumā 349/1000 domājamās daļas no Ventspils pilsētas pašvaldībai piederošā nekustamā īpašuma (nekustamā īpašuma kadastra Nr.2700 007 0021) Lielajā laukumā 1, Ventspilī. Nekustamais īpašums tiks izmantots Skolas izglītības un kultūras funkciju īstenošanai. Projekts paredz šādus Kultūras ministrijas pienākumus, nostiprinot īpašuma tiesības uz nekustamo īpašumu zemesgrāmatā uz valsts vārda Kultūras ministrijas personā:1. norādīt, ka īpašuma tiesības nostiprinātas uz laiku, kamēr nekustamais īpašums tiek izmantots Projekta 1.punktā minēto funkciju īstenošanai, kā arī ierakstīt atzīmi par aizliegumu atsavināt nekustamo īpašumu un apgrūtināt to ar hipotēku;
2. nekustamo īpašumu bez atlīdzības nodot Ventspils pilsētas pašvaldības īpašumā, ja tas vairs netiek izmantots Projekta 1.punktā minēto funkciju īstenošanai.

Sadarbības līgums paredz, ka par kopīpašuma lietošanas un apsaimniekošanas kārtību tiks noslēgts atsevišķs līgums, pusēm vienojoties par kopīpašuma lietošanu atbilstoši telpu izmantošanas sadalījumam, vienlaikus nosakot, ka nekustamā īpašuma apsaimniekošana, pamatojoties uz Ministru kabineta 2011.gada 6.decembra noteikumu Nr.934 „Noteikumi par valsts nekustamā īpašuma pārvaldīšanas principiem un kārtību” 13.2.punktu, tiks nodota Ventspils pilsētas pašvaldībai kā kopīpašniekam. Kultūras ministrija un Ventspils pilsētas pašvaldība finansēs nekustamā īpašuma uzturēšanas un apsaimniekošanas izmaksas atbilstoši kopīpašuma lietošanas līgumā noteiktajai nekustamā īpašuma izmantošanas proporcijai. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Valsts un Ventspils pilsētas pašvaldības kopīpašuma izveidošana ir atbilstoša Ministru kabineta 2016.gada 26.janvāra noteikumiem Nr.69 „Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana – zemes enerģijas patēriņa ēkas nolikums””, no kura 37.5.punkta izriet, ka Emisijas kvotu izsolīšanas instrumenta finansētā projekta ietvaros izveidota infrastruktūra var atrasties pašvaldības un valsts kopīpašumā. Pēc Projekta stāšanās spēkā Ventspils pilsētas pašvaldības iestādei „Komunālā pārvalde” kā Emisijas kvotu izsolīšanas instrumenta finansējuma saņēmējam būs jāvēršas valsts sabiedrībā ar ierobežotu atbildību „Vides investīciju fonds” ar ierosinājumiem par grozījumu izdarīšanu projekta „Zema enerģijas patēriņa Ventspils Mūzikas vidusskolas ēkas ar koncertzāles funkciju būvniecība, Lielajā laukumā 1, Ventspilī” iesniegumā un līgumā par minētā projekta īstenošanu, šajos dokumentos precīzi nosakot, tā ietvaros radītā infrastruktūra ir pašvaldības un valsts kopīpašums. Pārņemot valsts īpašumā un Kultūras ministrijas valdījumā 349/1000 domājamās daļas no Ventspils pilsētas pašvaldībai piederošā nekustamā īpašuma Skolas izglītības un kultūras funkciju nodrošināšanai un izveidojot kopīpašumu, tiks nodrošināta Emisijas kvotu izsolīšanas instrumenta finansētā projekta „Zema enerģijas patēriņa Ventspils Mūzikas vidusskolas ēkas ar koncertzāles funkciju būvniecība, Lielajā laukumā 1, Ventspilī” ilgtspēja un atbilstība minētā projekta mērķim. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija, Ventspils pilsētas pašvaldība un Skola. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Projekts šo jomu neskar. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020.gads | 2021.gads | 2022. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2057870 | 0 | 1868253 | 0 | 1868253 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 2057870 | 0 | 1868253 | 0 | 1868253 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 2057917 | 0 | 1868253 | 0 | 1868253 | 0 | 0 |
| 2.1. valsts pamatbudžets | 2057917 | 0 | 1868253 | 0 | 1868253 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | -47 |  0 | 0 | 0 | 0 | 0 | 0 |
| 3.1. valsts pamatbudžets | -47 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 47 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Pašlaik Skolai valsts budžeta programmā 20.00.00 „Kultūrizglītība” plānotie resursi izdevumu segšanai ir 2 057 870 *euro*, tajā skaitā pašu ieņēmumi 68 110 *euro*, transfertu ieņēmumi 46 948 *euro*, dotācija 1 942 812 *euro*. Savukārt izdevumi sastāda 2 057 917 *euro*, tajā skaitā preču un pakalpojumu izdevumi sastāda 208 940 *euro*, no kuriem 70 621 *euro* papildus valsts budžetā piešķirtais finansējums Skolas darbības nodrošināšanai pagaidu telpās līdz aprīlim un 72 048 *euro* – finansējums, kuru Kultūras ministrija, pārskatot valsts budžeta programmā „Kultūrizglītība” mācību līdzekļiem un radošajiem projektiem paredzēto finansējumu, ir pārdalījusi Skolai, lai nodrošinātu Skolas darbību pagaidu telpās līdz augustam, kad Skola pārvāksies uz jaunajām telpām. 2020.gadam un turpmākajiem gadiem Skolai pašlaik valsts budžetā plānotais finansējums ir 1 868 253 *euro*, tai skaitā pašu ieņēmumi 68 110 *euro*, dotācija 1 800 143 *euro*. Attiecīgi arī izdevumi plānoti 1 868 253 *euro* apmērā, no kuriem preču un pakalpojumu izdevumi ir 64 266 *euro*. Kultūras ministrija atbilstoši Sadarbības līgumam apņemas no valsts budžeta līdzekļiem segt izdevumus par valsts īpašuma tiesību uz nekustamo īpašumu – zemesgabala Lielajā laukumā 1, Ventspilī, un Ventspils Mūzikas vidusskolas ar koncertzāles funkciju ēkas reģistrāciju zemesgrāmatā. Pēc nekustamā īpašuma reģistrācijas zemesgrāmatā Skolai, uzsākot izglītības un kultūras funkciju īstenošanu jaunuzceltajā nekustamajā īpašumā no 2019.gada 1.septembra, būtu nepieciešami papildu finanšu līdzekļi telpu nomas un uzturēšanas izdevumu segšanai nekustamā īpašumā Lielajā laukumā 1, Ventspilī, 2019.gadā 160 534 *euro* apmērā saskaņā ar Ventspils Mūzikas vidusskolas ar koncertzāles funkciju ēkas plānoto uzturēšanas izdevumu aprēķiniem, bet, sākot no 2020.gada, telpu uzturēšanas izdevumiem 430 114 *euro* ik gadu. Skolas Papildu nepieciešamo finansējumu veido finansējums divas pozīcijas: 1) skolas īpašumā esošās daļas (34,9%) uzturēšanas izdevumi 2019.gadā 130 177 *euro* un 2020.gadā 339 042 *euro*;2) nomas maksas izdevumi par skolas faktiski izmantojamo telpu un īpašumā esošo telpu platības starpību 2019.gadā 30 357 *euro* un 2020.gadā 91 072 *euro*. Saskaņā ar skolas iesniegto informāciju, papildus skolas īpašumā esošajām telpām skolas darbības nodrošināšanai tiks izmantoti vēl papildus 2216,32 m2 telpu, par kuru izmantošanu tiks maksāta nomas maksa Ventspils Komunālajai pārvaldei. Kultūras ministrija esošā budžeta ietvaros nodrošinās Skolas telpu uzturēšanas izdevumus, lai nodrošinātu mācību procesu 96 profesionālās vidējās izglītības un 405 profesionālās ievirzes audzēkņiem vienā ēkā nevis 7 dažādās mācību vietās Ventspils pilsētā. Profesionālās izglītības iestāžu finansēšanu nosaka Izglītības likums, Profesionālās izglītības likums, Ministru kabineta 2007.gada 2.oktobra noteikumu Nr.655 „Noteikumi par profesionālās izglītības programmu īstenošanas izmaksu minimumu uz vienu izglītojamo” (turpmāk – MK noteikumi Nr.655) un valsts budžetu reglamentējošie normatīvie akti. MK noteikumi Nr.655 nosaka izmaksu minimumu tikai profesionālās vidējās izglītības programmu finansēšanai. Taču, ņemot vērā mūzikas izglītības iestāžu specifiku, tikai Kultūras ministrijas padotībā esošās profesionālās vidējās izglītības iestādes papildus profesionālās vidējās izglītības programmām īsteno arī profesionālās ievirzes izglītības programmas, kuru finansēšana nav paredzēta MK noteikumos Nr.655.Pamatojoties uz Izglītības likuma 59.panta pirmajā daļā noteikto, valsts izglītības iestādes finansē no valsts budžeta saskaņā ar gadskārtējo valsts budžeta likumu. Savukārt Izglītības likuma 60.panta pirmā daļa apredz, ka izglītības iestāžu dibinātāji nodrošina šo iestāžu finansējumu, ievērojot:1) Ministru kabineta noteikto izglītības programmu īstenošanas izmaksu minimumu uz vienu izglītojamo;2) izglītības iestāžu uzturēšanas un saimnieciskos izdevumus, tai skaitā saimnieciskā personāla darba algas, kā arī ar starptautisko sadarbību saistītos izdevumus;3) izglītojamo uzturēšanas izdevumus izglītības iestādē.Papildus tam, Izglītības likuma 29.pants paredz, ka izglītības iestādes dibinātājs nodrošina izglītības iestādes nepārtrauktai darbībai nepieciešamos finanšu un materiālos līdzekļus, ievērojot Ministru kabineta noteikumus par izglītības iestāžu finansiālo un materiālo nodrošinājumu. MK noteikumu Nr.655 4.punkts paredz, ka izglītības programmu grupas „Vadība un administrēšana” programmas normējamās izmaksas uz vienu izglītojamo ir 425,15 *euro* gadā, savukārt mūzikas izglītības programmām piemērojamais koeficients ir 2,34. Līdz ar to normējamās izmaksas uz vienu izglītojamo mūzikas programmā ir 994,85 *euro*. Tādējādi normējamās izmaksas 96 izglītojamiem profesionālās vidējās izglītības programmās ir vismaz 95 505,60 *euro*. Taču šobrīd skolai plānotais preču un pakalpojumu izdevumu apmērs 2020.gadam ir tikai 64 266 *euro,* kas acīmredzami ir nepietiekams izmaksu minimuma nodrošināšanai.Papildus minētajam Skolai ir jānodrošina arī nenormējamās izmaksas profesionālās vidējās izglītības programmās un izmaksas par 405 izglītojamiem profesionālās ievirzes izglītības programmās, kā arī faktiskie izglītības iestādes un dienesta viesnīcas uzturēšanas izdevumi, kuru uzturēšanas izmaksām nav noteikta normatīvā regulējuma, kā arī jānodrošina 405 profesionālās ievirzes audzēkņu izglītošana, kas veido lielāko telpu noslodzi un to piepildījumu.Kultūras ministrijas rīcībā pašlaik nav finanšu līdzekļu, lai nodrošinātu papildu nepieciešamo finansējumu, tāpēc rīkojuma projekts paredz, ka jautājumu par papildu valsts budžeta līdzekļu piešķiršanu Profesionālās izglītības kompetences centram „Ventspils mūzikas vidusskola” telpu nomas un uzturēšanas izdevumu segšanai 2020.gadā un turpmākajos gados izskatīt Ministru kabinetā likumprojekta „Par valsts budžetu 2020.gadam” un likumprojekta „Par vidēja termiņa budžeta ietvaru 2020., 2021.un 2022.gadam” sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Ventspils pilsētas pašvaldība un Skola. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāra p.i. B.Zakevica

Šakina 67330215

Anete.Šakina@km.gov.lv

1. [https://www.ventspils.lv//files/dokumenti/domessedes/lemumi/2019/12042019/39\_par-pasvaldibas-nekustama-ipasuma-lielaja-laukuma-1,-ventspili,-domajamo-dalu-nodosanu-bez-atlidzibas-valsts-ipasuma.pdf](https://www.ventspils.lv/files/dokumenti/domessedes/lemumi/2019/12042019/39_par-pasvaldibas-nekustama-ipasuma-lielaja-laukuma-1%2C-ventspili%2C-domajamo-dalu-nodosanu-bez-atlidzibas-valsts-ipasuma.pdf) [↑](#footnote-ref-1)